Aztekerkalenderen

Aztekerkalenderen er et kalendersystem som ble brukt av aztekerne og andre mesoamerikanske folk i det sentrale Mexico. Den har den samme grunnleggende strukturen som andre mesoamerikanske kalendere, slik som mayakalenderen.

Kalenderen består av en 365-dagers syklus som kalles xiuhpohualli og en 260-dagers rituell syklus som kalles tonalpohualli. Kombinasjonen av disse to syklusene danner en 52-årsperiode som ofte kalles en «kalenderrunde». Xiuhpohualli regnes som landbrukskalenderen, ettersom den er basert på sola, mens tonalpohualli regnes som den religiøse kalenderen.

Det 365-dagers kalenderåret begynte rundt vårjevndøgn.

Tonalpohualli
Datoene i den 260-dagers religiøse kalenderen består av et tall fra 1 til 13 og ett av tjue dagtegn. Hver dag øker både tallet og dagtegnet: 1 krokodille etterfølges av 2 vind, 3 hus, 4 øgle, og så videre, opp til 13 strå. Deretter begynner man å telle på nytt, men fortsetter i rekka av tegn, noe som gir 1 jaguar, 2 ørn, og så videre. Den tjuende dagen er 7 blomst, og man begynner så på nytt med dagtegna: 8 krokodille, 9 vind, og så videre. De ulike kombinasjonene av 13 tall og 20 dagtegn gir til sammen 260 dager.

Dagtegna i aztekerkalenderen er identiske med de som ble brukt av mixtekerne. Hvert av tegna er også forbundet med hver sin himmelretning. Tegnas utforming varierer litt; de følgende er tatt fra Codex Magliabechiano:

 Tegn Navn på nahuatl  Uttale  Norsk oversettelse  Himmelretning x50px  Cipactli    Krokodille  Øst x50px  Ehēcatl    Vind  Nord x50px  Calli    Hus  Vest x50px  Cuetzpalin    Øgle  Sør x50px  Cōātl    Slange  Øst x50px  Miquiztli    Død  Nord x50px  Mazātl    Rådyr  Vest x50px  Tōchtli    Kanin  Sør x50px  Ātl    Vann  Øst x50px  Itzcuintli    Hund  Nord x50px  OzomatliOzomahtli    Ape  Vest Tegn Navn på nahuatl  Uttale  Norsk uttale  Himmelretning x50px  Malīnalli    Gras  Sør x50px  Ācatl    Strå  Øst x50px  Ocēlōtl    Jaguar  Nord x50px  Cuāuhtli    Ørn  Vest x50px  Cōzcacuāuhtli    Gribb  Sør x50px  Ollīn    Jordskjelv  Øst x50px  Tecpatl    Flint  Nord x50px  Quiyahuitl    Regn  Vest x50px  Xōchitl    Blomst  Sør

Hver av de 20 gruppene på 13 dager ble forbundet med hver sin guddom:

 Datoer  Guddom 1 krokodille – 13 strå  Ometeotl 1 jaguar – 13 død  Quetzalcoatl 1 rådyr – 13 regn  Tepeyollotl 1 blomst – 13 gras  Huehuecoyotl 1 rådyr – 13 slange  Chalchiuhtlicue 1 død – 13 flint  Tonatiuh 1 regn – 13 ape  Tlaloc 1 gras – 13 øgle  Mayahuel 1 slange – 13 jordskjelv  Xiuhtecuhtli 1 flint – 13 hund  Mictlantecuhtli Datoer  Guddom 1 ape – 13 hus  Patecatl 1 øgle – 13 gribb  Itztlacoliuhqui 1 jordskjelv – 13 vann  Tlazolteotl 1 hund – 13 vind  Xipe Totec 1 hus – 13 ørn  Itzpapalotl 1 gribb – 13 kanin  Xolotl 1 vann – 13 krokodille  Chalchiuhtotolin 1 vind – 13 jaguar  Chantico 1 ørn – 13 rådyr  Xochiquetzal 1 kanin – 13 blomst  Xiuhtecuhtli

Se også
 Solsteinen, aztekisk offeralter med kalendermotiv

 Litteratur 
 Aveni, Anthony F.; Empires of Time: Calendars, Clocks, and Cultures (nytrykk av utgaven fra 1990) London Tauris Parke.   
 Malmström, Vincent H.;  Origin of the Mesoamerican 260-Day Calendar, Science 1973-09-17, Lancaster, PA. American Association for the Advancement of Science, Vol 181, utgave 4103, s 939–941.   Reprinted |doi=10.1126/science.181.4103.939. ISSN 0036-8075 
 Prem, Hanns J.;  Manual de la antigua cronología mexicana, Centro de Investigaciones y Estudios Superiores en Antropología Social, México 2008. 

Kategori:Aztekernes sivilisasjon
Kategori:Kalendere